Kaozeadenn Implijer:Neal/Diell 7 - Wikipedia

# Kaozeadenn Implijer:Neal/Diell 7

### Diwar Wikipedia, an holloueziadur digor

< Kaozeadenn Implijer:Neal

| Ul lodenn eus ur gaozeadenn bet diellaouet eo an destenn-mañ. Mar fell dit respont da dra pe dra skrivet amañ e ranki hen ober war ar bajenn gaozeal pennañ stag outañ.

## [kemmañ] goulenn skoazell

## [kemmañ] aozañ patrom babel ar galizeg

Mar plij, ha tu a vefe dit krouiñ ar patrom User gl-* evit ar galizeg war bajenn babel ? Mankout a ra. Trugarez dit en a-raok --Fulup 21 Gen 2006 da 12:32 (UTC)

- War Wikipedia:Babel emañ ar patromoù. An aesañ dit eo skrivañ [[Patrom:User_es-*]] er varrenn ma skriver anvioù ar pennadoù, kopiañ ar patrom ha krouiñ unan nevez [[Patrom:User gl-*]] pegañ patrom ar spagnoleg, erlec'hiañ ar frazenn spagnolek gant he zroidigezh e galizeg hag erlec'hiañ ar ger spagnoleg gant galizeg er frazenn vrezhonek. Spi am eus eo sklaer ma zammig displegadenn.

--Fulup 21 Gen 2006 da 13:27 (UTC)

## [kemmañ] Dilenn merourien

- Deomp-ni eo d'en em aozañ. Lakat a ran ur gerig da Ch. Rogel evit goulenn e soñj bremañ rak savet e oa a-enep aozañ un dilennadeg un nebeud mizioù zo peogwir ne oa ket trawalc'h a implijerien c'hoazh hervezañ.

- - Goulenn kaout ar statud merour :

O paouez sevel ar goulenn ent ofisiel emaon evidomp hon-tri war meta amañ --Fulup 8 C'hwe 2006 da 11:55 (UTC)

## [kemmañ] Merañ

- Ma, n'eo ket re ziaes an doare war a seblant. Degemeret out bet da verour en endervezh-mañ gant un norvegad zo bet jentil a-walc'h evit ober war-dro ma goulenn evidomp hon-tri diouzhtu.

Ma sellez mat ouzh ar pempilhoù (boutonoù) zo a-us da'z pajennoù e weli int niverusoc'h bremañ.

- Ur bouton gwareziñ peus, klik warnañ evit gwareziñ pajennoù. Graet em eus un esae gant pajenn an dilennadeg zo kloz bremañ. Ret e oa gwareziñ anezhi a-raok he diellaouiñ. sell ouzh ar bajenn dilennadeg evit gwelet. Klask mont ur wech dindan da anv implijer hag ur wech all en un doare dianav. Gwelet a ri an diforc'h.

- Ur bouton diverkañ peus ivez bremañ. Implijet e vez evit diverkañ pajennoù didalvez.

- A-hend-all eo deuet glas al liamm stankañ zo e-kichen anv an implijerien war pajenn ar c'hemmoù diwezhañ. Tro am eus bet d'e implij goude-merenn diouzhtu p'omp bet taget. Efedus eo. Stanket em eus ar gwir ouzh an tager da zont e-pad 3 devezh.

Adkempennet em eus pajenn ar Pajennoù da nullañ. Kerzh da welet, da'm soñj eo sklaer. Kemer a rez pennadoù e roll ar pennadoù zo merket da vezañ diverket gant an dud; diverkañ a rez anezho gant da vouton hud ha renkañ a rez ar goulenn er rummad : Goulennoù bet respontet dezho. Setu. Troet em eus ar patrom {{graet}} da lakaat dirak evit ma vo sklaeroc'h c'hoazh.

Ouzhpenn em eus troet tout ar pajennoù a denne d'ar verourien evit displegañ sklaer an traoù evit an holl. Diegi em boa met ret e oa d'unan bennak pegañ e-barzh. Kerzh da welet ha kemer un tammig amzer evit lenn anezho. Mont a ra en-dro plaen a gav din. Ur patrom zo da vezañ heuliet gant an dud; evel-se e vo sklaer pep tra emichañs ha ne vo ket klemmoù. --Fulup 8 C'hwe 2006 da 21:18 (UTC)

## [kemmañ] Kannadig ar verourien

- Krouet em eus Wikipedia:Kannadig ar verourien evit ma c'hallfemp displegañ d'an implijerien all ar pezh a reomp pe ar pezh a soñjomp. A-hend-all ez eus un nebeud skeudennoù bet karget ganit e-kerzh ar mizioù tremenet ha ne seblantont ket bezañ implijet e pennad ebet. Kenkoulz e vefe diverkañ anezho ma ne servijont ket. N'em eus ket enskrivet anezho war a roll pennadoù da ziverkañ peogwir ne oan ket sur. Marteze e c'hallfes mont da deuler ur sell outo adarre ha skarzhañ anezho da-unan ma ne servijont ket ken. Sell ouzh skeudennoù en o-unan. Trugarez --Fulup 12 C'hwe 2006 da 15:30 (UTC)

## [kemmañ] Nevezentioù

Trugarez da vezañ troet ar patrom-mañ. Pell zo em boa c'hoant d'en ober. Cheñchet em eus un tamm ar frazenn (dreist-holl evit c'hoarvezout e-lec'h degouezhout) ha kinniget un anv brezhonek evitañ : Nevezenti (e-lec'h current zo ur ger saoznek na vez ket komprenet gant an holl). --Fulup 20 C'hwe 2006 da 18:22 (UTC)

## [kemmañ] Brudañ ar votadegoù er-maez

- Bet on o welet. Ma, n'on ket ken displijet se a-benn ar fin daoust ma'z on a-du ganit evit lavaret eo un tamm mat dichek an doare. Diskouez a ra eo krog hor wiki da gemer e lec'h da vat e bed ar brezhoneg. O tont er-maez eus latar an amzerioù emañ, poent eo serriñ levr ar c'heneliezh (graet eo bet e gwirionez d'an deiz m'eo bet mouget tabut randonus an doare-skrivañ dre ar bajenn degemer nevez, trodidigezh an etrefas ha nerzh labour an holl e-pad mizioù). Dont a ra Wikipedia da vezañ ur skod galloud evit sturiañ stumm ar genyezh da zont. Lod a gred dezho e vo trawalc'h evit se degas tud eus an diavaez evit kemer perzh en ur votadeg ur wech dre vare. Ni hon eus komprenet e vo graet dre ar sevel pennadoù. Un tamm mat muioc'h a labour a c'houlenn met talvoudusoc'h eo ivez. Bremañ m'eo bet skarzhet istrogellajoù folklorel dilerc'hioù brezel an doareoù-skrivañ ha ma'z eus un tres a-zoare gant ar benveg, emaomp o vont da welet kelien termenadurourien ar Sul o fraoñval en-dro d'hor pennoù. Sin vat eo. Diskouez a ra ez eomp war-raok. Ken gwir all eo er-maez eus bed ar vrezhonegerien ivez. Muioc'h-mui e vezomp taget gant taolioù vandalerezh pe saotret gant tammoù bruderezh e saozneg. O tostaat eus an 50vet plas emaomp ha se n'eo ket dister. Ranket em eus stankañ an tremen ouzh 4 pe 5 dija. Evit distreiñ d'ar votadegoù avat, arabat disoñjal e ranker bezañ krouet ur gont ha bezañ bet oberiant abaoe ur frapadig war ar wiki evit kaout ar gwir da votiñ. N'hall ket forzh piv kemer perzh a-greiz tout. Un tamm surentez zo. Gwiriañ a rin pegeit amzer eo. --Fulup 25 C'hwe 2006 da 19:00 (UTC)
- Un draig bennak am eus desket em zammig buhez : ar re a gomz ar muiañ eus an demokratelezh eo ar re a ra an nebeutañ ganti. --Fulup 25 C'hwe 2006 da 19:11 (UTC)

## [kemmañ] Etrefas

- Ur spont ! Evit doare ez eus bet nevesaet kantadoù a gemennadennoù war un dro da 2 eur 39 er mintin-mañ gant ar reizhiad. Ret eo adober pep tra unan hag unan. Eurvezhioù labour ! N'ouzon ket petra zo kaoz, ne seblant ket bezañ c'hoarvezet gant yezhoù all. Marteze e oa koshoc'h hon etrefas deomp-ni ? Dre chañs n'eo ket aet kuit pep tra c'hoazh, gant ma ne c'hoarvezo ket en noz-mañ --Fulup 26 Feb 2006 da 14:37 (UTC)
- Evit doare eo chomet ar c'hemmoù diwezhañ bet troet ganin nevez zo abaoe m'eus tapet ar statud merour. Moarvat peogwir e oa nevez ar c'hemennadennoù-se. Pebezh kaoc'h ! --Fulup 26 Feb 2006 da 14:39 (UTC)
- Setu, adlakaet em eus ar c'hemennadennoù a vez gwelet ar muiañ. Ranket em eus tremen ma endervezh war ar chanter brein-mañ. Gwiriet em eus an traoù war Meta. Nevesaet eo bet hon etrefas 5 sizhun zo ha cheñchet ez eus bet 1080 kemennadenn zo deuet en-dro e saozneg ! E-pad an noz eo bet hizivaet ar servijer ha pep tra zo bet cheñchet en un taol. Hir-daonet e vo adlakaat an traoù en o reizh. Pebezh kaoc'h. Me am boa troet an etrefas e-pad an hañv dre hanterouriezh ur paotr bennak eus SUA. Amzer kemer an traoù e kont gant ar servijer eo bet staliet deomp an etrefas nevez en diskar-amzer. Nevesaet ez eus bet ur bern traoù dibaoe met dre ma n'em boa ket gwirioù merañ ne oan ket evit heuliañ ar cheñchamantoù. Dre chañs c'hoazh emaomp o paouez dilenn hor merourien gentañ pe e vije bet ret gortoz mizioù en-dro a-benn adlakaat an traoù e brezhoneg. Pebezh lagenn ma lâr dit --Fulup 26 Feb 2006 da 19:14 (UTC)

## [kemmañ] Tagadenn

- Gwelet az peus ? Taget omp bet ha diverket ez eus bet un 30 pennad bennak. Dre chañs e oamp o paouez degemer hor gwirioù merour ha gellet em eus stankañ an hent d'ar foeltrer pennadoù. Gallet en deus plantañ freuz e-pad 10 munud memes tra. --Fulup 8 C'hwe 2006 da 19:13 (UTC)

## [kemmañ] Finnigan

Petra soñjez ? O paouez krouiñ ur gont war hor wiki emañ. Moarvat peogwir ez eus bet savet ur pennad diwar-benn ETA. Diaes eo stankañ anezhañ pa n'eus ket grat netra a-dreuz amañ. douetañs-bras zo e c'hallfe kemer perzh er wiki brehzonek forzh penaos. Tu a vije da lakaat ur c'hemenn diwall war e bajenn implijer pe e bakenn gaozeal marteze ? --Fulup 1 Ebr 2006 da 19:53 (UTC)

## [kemmañ] Republikanouriezh

Setu ar pezh am eus skrivet war pajenn gaozeal ar pennad :

  Meur a gudenn zo amañ ma komprenan mat ha, da'm meno, n'eo ket fall kemer anezho unan hag unan. Da gentañ emañ ar gudenn gouzout hag-eñ ez eus bet graet mat gant Neal kas ar pennad "Republikan" (anv-gwan pe anv gourel da envel tud a-du gant ar Republik) war-du Republikanouriezh (idelologiezh). Da eil emañ ar gudenn gouzout ha kemm zo da lakaat etre Republikanelezh (ideologiezh "republikan mat") ha Republikanouriezh (ideologiezh ar "republikan fall").

1. Un holloueziadur eo Wikipedia, n'eo ket ur geriadur. Setu perak e kavan mat, evel Neal, e vefe displeget ar c'hrafoù dindan termenoù hollek (amañ un ideologiezh). N'eus ket ezhomm eus pennadoù evit an anvioù-gwan pe evit envel tud pep kostezenn. Da skouer, pa skriver "Royaliste" pe "monarchiste" war ar wiki gallek en em gaver gant ar pennad "monarchie". Pa skriver "républicain" war ar wiki gallek en em gaver war ur bajenn digejañ a gas war-du pennadoù all : Republik, strolladoù republikan, hag all. Tro am eus bet, me ivez, da lakaat evezhiadennoù war pajennoù kaozeal meur a bennad er wiki abalamour d'an dra-se dija. Setu e komprenan savpoent Neal hag e savan a-du gantañ war ar poent-se.
2. Penaos ober bremañ evit ober anv eus al luskad emanvet republikan zo oc'h ober e reuz e Bro-C'hall. Lec'h zo da dabutal war ar c'hraf-mañ a-benn sevel ur c'henemglev. Evit ar pezh a sell ouzhin on a-du a-walc'h gant ar pezh zo bet skrivet gant Benoni ha Neal. Ne gav ket din eo resis a-walc'h an termen "republikanouriezh" evit geriañ ar pezh zo bet anvet "national-républicanisme". Gwelloc'h eo leuskel gant an termen-mañ ur ster ledan a dalvez mui pe vui ideologiezh ar Republik (en he ster ledan). A-benn ar fin, "républicanisme" an dud evel Chevènement hag all n'eo nemet ur seurt "fondamentalisme" pe "intégrisme". Kammet e vez ganto ster ar gerioù Republik ha republikanouriezh. Ur bern termenoù a vije aes a-walc'h da sevel e brezhoneg evit se : perak ket anterinouriezh republikan, Broadrepublikanouriezh, pa c'hoazh glannrepublikanouriezh (diwar glannyezhouriezh), treuzrepublikanouriezh, hag all. Moarvat e vije un tamm mat sklaeroc'h. --Fulup 9 Ebr 2006 da 15:18 (UTC)

Salut dit, ne gomprenan ket mat an tabut-mañ.

evidon-me an daou pennad a zo dishenvel a-walc'h ha ne welan ket perak e vije ret nullan unan. Met "republikan" a zo un anv-gwan hag e vefe mat choas un titl-all. A-du on gant Fulup evit ar poent-se. Marteze ober ur bajenn dihenvelstumm evel er wiki galleg. --Paotr 10 Ebr 2006 da 06:33 (UTC)

## [kemmañ] afer merouriezh

da heul ar gaozeadenn bet kaset en-dro stag ouzh ar pennad Republikanouriezh ha liammet ouzh ar fed ma oa bet nullet ganin ar pennad Republikan e c'houlennan ali an daou verour all. ezhomm am eus da c'hoût hag-eñ am eus graet mat rak "taget" on bet da vezañ graet hervez ma mennozhioù personel-me (ar pezh na vefe ket reizh na tamm ebet evit ur merour, anat deoc'h). dav eo din goût petra a soñj ar verourion all, ha doujañ a rin d'ho alioù evel-just. Ho pediñ a ran lenn ar gaozeadenn-mañ Kaozeal:Republikanouriezh ha kas ho tiviz din-me, d'ar merour all hag ivez d'ar c'henlabourer bet savet ar pennad gantañ Implijer:Bianchi-Bihan. Trugarez.--Neal 8 Ebr 2006 da 07:47 (UTC)

### [kemmañ] Afer merourezh all

A-divout ar pennad Frañsez an Eil pe Frañsez II

Setu ar gerig am eus kaset da Vianchi-Bihan). Roit din ho soñj mar plij.

Da skrivañ a ran ar wezh-mañ evel merour (kaste e vo un eilskrid d'ar verourion all). D'am soñj n'emañ ket sklaer evidout penaos ec'h a en-dro ar wikipedia , rak daoust ha m'emañ gwir e c'hell pep hini sevel ar pennadoù m'en deus c'hoant, pa sav un tabut wra ar pennad-mañ'r-pennad e vez klasket kaout un diskoulm dre en em glevout ar gumuniezh en he fezh kentoc'h evit ober dre c'hoantoù personel pep hini. marteze ne blij ket d'an holl, met evel-se emañ an traoù. Pa vez kemmet-adkemmet ur pennad hervez c'hoant tud disheñvel o savpoent e vez graet ur bezel outañ war ar wikipedia hag aze emañ ar verourion evit klask o diskoulmañ. d'am soñj ec'h eo gwell klask kaout un emglev a-raok mont da vrezeliñ. Betek-hen war an afer-mañ, pa seller ouzh ar gaozeadenn staget ouzh ar pennad, emañ e teu sklaer ec'h eus un den a sav a-du gant un titl resis (te) ha tri den all hag a sav a-du gant un titl all. Betek ma vo bet roet o ali war an afer-mañ tud all e adkasin ar pennad d'ar stumm ma sav a-du gantañ betek-hen an darn vrasañ a dud bet roet o ali war ar bajenn gaozeal. Damarezet e vo ar bajenn ivez ha lakaet ur menneg warnañ a divout an tabut. Ne vern gant piv e oa bet kroget ar pennad evel-just, daosut ma ma vefe diseven, anat dit, kas da benn seurt kemmoù hep ma kemerfe hi/eñ perzh er c'hoazeadennoù. Hag arabat mont da grediñ ivez e warezan ar pennad-mañ hervez ma c'hantoù terminologel-me, rak daosut hag emañ gwir em eus lâret e vefe gwell din implijout ar stumm "Frañsez II" dre skrid, n'em eus lâret mann ebet diwar-benn ar fed ma rankfer ovber gant ""Frañsez Daou" pe "Frañsez an Eil" dre gomz.--Neal 26 Ebr 2006 da 18:58 (UTC)

### [kemmañ] Respont

Salut dit Neal A-du on ganit penn da benn. Ar wiki n'eo ket graet evit c'hoantoù personnel --Paotr 27 Ebr 2006 da 06:07 (UTC)

### [kemmañ] Frañsez an eilvet, abadenn diwezhañ

  O vont da gas da benn ar pennad-se e oan, ha mennet d'ober. N'em eus ket kalon a-walc'h da genderc'hel ar pennad bet boulc'het ganin dindan un anv all. Met mar deo prest ar re all kontrol din da ober, graint.
  Furoc'h eo din lezel tachenn istor Breizh d'an ispisialourien veur hag en em dennañ war douaroù Kembre. Rak ma zamm labour db Hellaz pe Roma ivez ne blij ket nemeur 'm eus aon. Wink, wink, nudge, nudge. Bianchi-Bihan 26 Ebr 2006 da 20:22 (UTC)

### [kemmañ] Stankañ kont un implijer

Aet on un tammig skuizh gant emzalc'h personel Bianchi-Bihan na gompren ket pe ne fell ket dezhañ kompren reolennoù mont-en-dro diazez ar wikipedia. Gantañ e vez tabutet muic'h eveit sevel pennadoù ha ne ra nemet diouzh e c'hoantoù personel, evel ma disklêrias-eñ e-unan, hep derc'hel kont eus ali ar gumuniezh.

Kaset em boa dezhañ dec'h un tamm gerig o klask lakaat anezhañ da diwall un tammig ha da doujañ ouzh ar reolennoù diazez met war a seblant ez eus bet savet gantañ ur pennad a-ratozh-kaer evit kenderc'hel gant un tabut hag a ren war ur pennad all ha hervez an darv vrasañ eus an dud bet roet o ali war an tem-se war ar bajenn gaozeadenn stag ouzh ar pennad-se e vez savet a-du gant un diskoulm disheñvel diouzh an hini difennet gantañ. da lâret eo, kollet gantañ war un dachenn ec'h a da gas an hevelep brezel war un dachenn all.

Sellit ouzh (hag ar c'haozeadennoù stag oute):

  Frañsez II
  Frañsez ar C'hentañ

Skuizhus eo ha n'eo ket mat seurt emzalc'hioù evit ar raktres dre vras d'am soñj.

Ne blij ket din seurt traoù, met ne welan ket penaos ober hep lâret dezhañ e vo stanket e gont ra ne gemm ket e doare-ober. met a-raok stankañ e gont e fell din kaout ali ar verourion all. kaset eo bet ar gerig-mañ da:

  Paotr
  Fulup
  Bianchi-Bihan

Neal 27 Ebr 2006 da 07:10 (UTC)

### [kemmañ] Kaozeal sioul

Evit kaozeal sioul e vije ret, da gentañ penn, paouez gant ar gourdrouz adalek ar c'hentañ dizemglev. Dizemglevioù e-leizh zo a bep tu, Se eo ar vuhez. Evit ur virgulenn? ha neuze? Diskoulmet e vezont gant un tamm amzer, met marteze n'eo ket dindan un eurvezh. Nag un devezh. Ur vuhez hon eus ivez e-kichen. Met kentañ d'ober eo chom hep kemm anv pennad un den hep goulenn e ali. A zo c'hoarvezet gant ma re meur a wech. War zigarez ne blije ket an anv da hemañ pe henhont. Goulet ma ali ur wech? Gwech ebet. Evit kaozeal e vije mat deskiñ kaozeal. Diwar-benn Evrog e oa ur gudenn? Kaozeadenn zo bet, hag echu. Diwar-benn traoù all e vo kudennoù c'hoazh. Ha neuze? Kaoz a a vo pe ne vo ket? Gourdrouz? Emzalc'hioù reut a lakao da goll amzer, kaoz sioul a lakao da c'hounit amzer ha pennadoù.

#### [kemmañ] Respont

  gourdrouz adal ar penn-kentañ n'eus ket bet. klasket 'zo bet kaozeal ganit meur a wezh ha ganit an hini eo e vez klevet traoù evel "War ar pennad-se an hini em eus c'hoant da labourat" ha n'eo ket gant ar re all. Menel bouzal da ginnigoù an darn vrasañ eus an dud a rez peurliesañ ha n'eo ket me nemetken a vez chalet gant seurt emzalc'hioù a sav alies diouzh da berzh. gwir e vez kollet ur bern amzer gant suert traoù, dreist-holl gant ar verourion evel m'on-me hag a zo bet dilennet gant ar re all hag a zo o c'hefridi ober war seurt tabut. Reolennoù zo, plij pe na blijont ket dit ha d'ar verourion e vez evezhiañ ha lakaat an dud da blediñ oute.

N'in ket da gaozeal muico'h diwar-benn an afer-mañ, nemet ma vo kendac'het seurt emzalc'hioù ganit e vo stanket da gont ha mat pell zo. Evit lakaat sklaer an diviz mont-en-dro bet kemeret ganin 8evel merour hag a rank kemer seurt divizoù ha n'eo ket nag evit ma flijadur na diouzh ma c'hoantoù personel), setu ar pezh a zo bet graet: 1. un tabut zo savet war ar pennad Frañsez I hag a chom da vezañ diskoulmet da vat (o tennañ d'an doare da envel seurt pajennoù); 2. hervez ar c'haozeadennoù savet war ar bajenn gaozeadenn stag ouzh ar pennad-se ez eo bet leusket ali un nebeud tud, o lakaat sklaer pehini eo savpoent ar muiañ-niver betek-hen; 3. implijet eo bet ar stumm a sav a-du an darn vrasañ eus an dud bet roet o ali war an afer evit envel ar pennad; 4. gwarezet eo bet ar pennad betek ma vo bet diskoulmet ar gudenn en ur c'houlenn e roefe muioc'h a dud o ali war an tem-mañ

betek-hen e oa reizh, d'am soñj, an doare-ober bet dibabet ganin. warlerc'h:

5. dre ma oa bet gwarezet ar bajenn Frañsez II e oa bet savet gant Bianchi-Bihan ur pennad nevez anvet Frañsez ar C'hentañ (e-lec'h Frañsez I); 6. daoust ha m'en deus pep hini ar gwir da sevel ar pennadoù en deus c'hoant, amañ e oa sklaer (d'am soñj atav) e oa bet savet ar pennad nevez-se a-ratozh-kaer a-benn kenderc'hel gant an tabut e lec'h all en ur c'hoût e oa hogozik goullo ar pennad-se (o c'hortoz e vefe skrivet muioc'h evel-just); 7. kemmet e oa bet titl ar pennad nevez-se evit ma klotfe gant an diviz bet kemeret war an afer kent ha gwarezet ar pennad-se; 8. goulennet am boa ali ar verourion all diwar-benn ar fed ma gave din e vefe mat marteze stankañ kont Bianchi-Bihan evit ur prantadig; 9. kaset e oa bet ur gemennadenn gentañ da Bianchi-Bihan o lâret e rankfe chom a-sav gant e doare ober haga blant reuz war ar wikipedia pe a-hendall e vefen rediet da stankañ e gont. --Neal 27 Ebr 2006 da 11:11 (UTC)

## [kemmañ] Petra emaout oc'h ober ?

Krediñ a ran skrivañ dit, rak o paouez gwelet pezh emaout oc'h ober (o sevel a-ratozh-kaer pennadoù evit amerdiñ tud zo).

  Sevel a ran pennadoù evit kas an traoù war-raok. Hag ar re n'int ket echu ganin on (e oan mennet da gas da benn) hag a rafen ma ne vefe ket... n'implijin ket da c'herioù.
    hmmm, n'on ket a-du.. arabat ober goap ouzhin. Ne glaskan ket jeu, nemet sioulaat an traoù... neuze arabat livañ gevier. Savet 'peus ar pennad Charlez VII a Vro C'hall, hirio, da 10e, padal e oa tabut bras war an doare d'ober VII, pe seizhvet hag all.. Da biv e lakaez ac'hanon ? Arabat mont re bell ganti ha bezañ a feiz fall. N'em eus tra ebet da c'hounid er jeu-mañ, bez soñj. Kemeret 'meus perzh peogwir 'vez reolennoù, ha lakaaet vez ar wiki en arvar ma ne doujomp ket da reolennoù zo a gavan normal. Ne gav ket dit ? Ma vez ur rebech bennak war un doare d'ober, direizh e kavan kenderc'he sevel pennadoù a ya war ar memes tu. N'eo ket souezhus e vefe rebechet dit ez afez re bell ganti, neketa ? Sell ouzh da bajenn kaozeadenn. Ur pennad a vez grat outañ "heñvelrevelezh pe heñvelreviezh" a zo. Ha goulennet eo bet digant tout an dud o ali a-raok sevel ur pennad. Pezh am eus graet ivez gant ar pennad Diveli/diveliouriezh/anarkouriezh.. (ma fell da dud zo kemer perzh bepred... tra ebet a zo bet divizet c'hoazh ;o) ) . Arabat bezañ feuket a gav din pa vez cheñchet traoù zo. Me 'vat n'on ket. Ha ma ne blij ket din ar cheñchamantoù e klaskin reiñ ma arguzennoù.. ha d'ar gumuniezh ober e soñj ;o) A galon. --★C'hwil-du Siferniet★ 27 Ebr 2006 da 12:53 (UTC)

N'eo ket en ur ober seurt traoù ez aio an traoù war-raok m'eus aon. N'em eus ket c'hoant difenn den-mañ-den, met pezh a rez a zo ar c'hontroll-mik eus spered wikipedia. N'eo ket gwall fin. N'em eus ket c'hoant tabutal, met kavout a ran sot klask jeu evit un dra ken bihan.

  Dres, me ivez.

Perak c'hwezhañ war an tan ? Ar wiki brezhonek eo a gollo er jeu-mañ, da lâret eo tout an dud a glask sevel ur raktres a-bouez evit hor yezh. En em santout a ran taget neuze ivez (peogwir e klaskan ivez reiñ lañs d'ar raktres-mañ) gant seurt jestroù diboell. N'omp ket ken er skolvamm, ha tud deuet omp ni holl d'am menno. Deomp da gaozeal asamblez, sioul, mar plij. Pal ar wiki eo ivez.

Trugarez ;o) --★C'hwil-du Siferniet★ 27 Ebr 2006 da 08:41 (UTC)

- Ouzhpennañ a rafen un draig ivez... N'am boa ket kemeret perzh er wiki brezhonek abalamour d'an tabutoù niverus a oa er penn kentañ. N'em eus ket c'hoant e vefe euget tud zo, ha me en o zouez abalamour d'un aergelc'h ken spontus ha ma oa a-raok. a galon. --★C'hwil-du Siferniet★ 27 Ebr 2006 da 08:44 (UTC)

- - ya, aet e oa an traoù war sioulaat un tammig betek nevezig zo hag er prantad-se e oa bet gallet lakaat ar wiki da greskiñ hag ouzhpenn sachañ da labourat warnañ kalzig a dud. tristik eo gwelet an amzer a ranker dispign evit netra oc'h ober war-dro seurt tabut hag a sav diwr emalc'hioù personel. n'eo ket gwall disheñvel pezh a glask ober amañ ar Bianchi-Bihan e gwirionez evit ar pèzh a veze graet gant ar re na blije ket dezhe ar peurunvan: lakaat e vennozhioù hiniennel da vont dreist d'ar pezh a ra an dud all ha zoken pa vije bet tizhet pe kalsket tizhout un emglev.--Neal 27 Ebr 2006 da 08:54 (UTC)

## [kemmañ] Adsav

Salut Neal. Kentoc'h eget stankañ penn-da-benn pajenn Adsav e vije gwelloc'h damstankañ nemetken: da lavaret eo e vije ret bezañ ezel eus ar wikipedia dibaoe (enrollet) evit gellout kemmañ ar bajenn (graet e vez kement-mañ e yezhoù all). A galon, Benoni 7 Du 2006 da 17:05 (UTC)

klasket am boa ober evel-se er penn-kentañ ha ne oan ket deuet a-benn. enrollet emañ ivez an hini a oa bet graet an taol-vandalerezh.. stanket e vo ma c'hoarvezh ur wezh all ha mat pell zo. distanket e vo ar pennad a-benn 3 devezh. gortoz pell gortoz gwell 'michañs. a galon.--Neal 7 Du 2006 da 17:28 (UTC)

## [kemmañ] merour nevez

Setu, lañset 'm eus un dilennadeg nevez : [1]. Kemeret 'm eus framm dilennadeg miz C'hwevrer. Dit da vrudañ an dilennadeg-se bremañ! A galon, Benoni 20 Du 2006 da 10:08 (UTC)

## [kemmañ] Dilennadeg

Votit amañ

Lañset zo bet ur votadeg evit dilenn merourion/ezed nevez. Tu zo deoc'h da lakaat hoc'h anv ha/pe da reiñ ho vot evit ar re all bet lakaet o anv dija.

## [kemmañ] Wikeriadur

Me zo a-du penn-da-benn gant ar pezh 't eus skrivet: ret eo ober un diforc'h sklaer-tre etre wikipedia (holloueziadur) ha wikeriadur (geriadur). Ha ret e vije kas lod eus ar pennadoù eus wikipedia e-barzh wikeriadur. Met evit ar mare 'n eus nemet 9 bajenn war wikeriadur: piv a zo dedennet ober war dro? (pas me ;-)) Benoni 27 Du 2006 da 11:22 (UTC)

## [kemmañ] Mallus

Bez 'zo un tagadenn spontus a-enep d'hon wikipedia! Emichans e weli buan ar ger-man, evit stankan da viken an tager! Distrujet 'n eus degadoù a bajennoù dija! A galon, Benoni 19 Du 2006 da 23:00 (UTC)

  Ouf! Skrivet 'm eus d'ar stewarded, ha deuet int da stankañ ar robot daonet!!! Met tost omp bet da goll pep tra. Distrujet oa bet zoken framm ar wikipedia brezhoneg! Mont da lakaat va anv evit bezañ merour pa vo ur vot, evit sikour ac'hanout pa zo seurt kudennoù (hag ober al labour merour ivez evel-just). A galon, Benoni 19 Du 2006 da 23:56 (UTC)

## [kemmañ] Kudennoù wiki

Goût a rez perak ez eo izlinennet an holl liammoù er wiki brezhoneg? Divalav ha displijus eo! Daoust hag-eñ e c'hellfes cheñch kement-mañ evit ma vije evel en holl wikioù all, da lavaret eo izlinennet nemetken pa tremen al logodenn war c'horre? Mod all 'zo savet ur gudenn teknikel an noz-mañ moarvat : 'n eus ket tu ken sevel pennadoù pe patromoù nevez dre lakaat ar gêr barzh "klask" ha gwaskañ war "kas". Daoust hag eñ e c'hellfes renkañ an traoù? Trugarez dit! Benoni 27 Mae 2006 da 08:38 (UTC)

## [kemmañ] botoù

Demat. Perak ne ya ket ken en dro ar botoù war ar wiki brezhoneg? An hini a save etrewikioù a oa pouezus-mat... Goût a rafes e adlañsañ? Benoni 27 Mae 2006 da 10:21 (UTC)

## [kemmañ] Tagadenn mezus

Salut Neal. Un tagadenn mezus a zo bet a-enep d'hon pajennoù personnel. Daoust hag-eñ e c'hellfes difenn groñs d'an hini en deus graet seurt tagadenn dismeg kenderc'hel gant e wall-oberioù? O vezañ merour 't eus oustilhoù evit-se n'am eus ket. Trugarez dit. A galon, Benoni 26 Mez 2006 da 11:06 (UTC)

Stanket eo bet da viken--Neal 26 Mez 2006 da 12:16 (UTC)

## [kemmañ] Trug

Trugarez dit. Nann, n'eus ket ezhomm gwareziñ ma fajenn. Met ne gomprenan ket re piv 'n eus graet an dra-se, hag e kastilhaneg ouzhpenn-se... Din da c'houzout n'eus ket bet taget pajennoù all eget hon re... Benoni 26 Mez 2006 da 12:37 (UTC)

## [kemmañ] Adsav

Demat. Daoust hag-eñ e vije tu gwareziñ ar pennad war Adsav. Un ezel eus ar strollad-se, Stefan Guillote, a denn bewech ar menegoù a lak war evezh ez eo Adsav ur strollad eus an tu-dehou pellañ (faskour), kar d'ar Vlams Belang, h.a. Marteze e vije tu zoken stankañ an implijer-se, pa n'en deus krouet e gont nemet evit ober war-dro ar pennad Adsav. Gw. : Degasadennoù S. Guillote Benoni 16 Her 2006 da 12:41 (UTC)

## [kemmañ] Tingatinga

Demat dit, Ne gredan ket a zo re a skeudennoù. Kentoc'h re nebeut a destenn! Me 'zo o teskiñ brezhoneg hag eun tamm diaes eo din c'hoazh da skrivañ kalz evel em eus c'hoant. E doare wikipedia: LabourAChom! A galon Luzmael 26 Her 2006 da 19:49 (UTC)

  Respontet war ar bajenn goazeal[2]--Neal 27 Her 2006 da 10:01 (UTC)

## [kemmañ] Adsav

Stanket eo bet ganin an implijer/ez he/en doa aet da adkemmañ ur wezh all c'hoazh ar pennad Adsav dre tennañ kuit al liammoù diavaez hag a gas da lec'hiennoù ha n'int ket a-du gant ar strollad-se. E gwirionez n'on ket gwall sur hag int lec'hiennoù talvoudus-tre, m'enfiñ gwell eo o mirout, d'am soñj, evit ma vefe kempouezoc'h ar pennad. An eil kemennadenn an hini e oa, ha divizet ganti/añ chom hep ober van din. Torr-revr eo avat rak implijout a ra un IP dinamek bremañ kentoc'h evit en em lugañ evel un impljer/ez anavezet, met stanket e vo bewech hag adsavet ar c'hemmoù evel-just. gra ivez diouzh da du ivez par ma c'hellez, mar plij. A galon, --Neal 1 Du 2006 da 10:10 (UTC)

  Ya, moarvat n'eus ket ezhomm eus ar pennadoù-mañ, met n'em eus kavet netra all. Hag evel-se ez eo kempouez al liammoù diavaez. Evit ar stankadennoù, e vije marteze aesoc'h evidout stankañ an ipoù nann enrolet. Kasaüs eo, met bon... Benoni 1 Du 2006 da 10:29 (UTC)

10:10 (UTC)

## [kemmañ] Dilenn merourien ouzhpenn?

Salut Neal. Dibaoe m'eo aet kuit Fulub ez out mui-pe-vui ar merour nemetañ oberiant. Marteze e vije mat dilenn 2 pe 3 merour ouzhpenn? Petra soñjez? Gouzout a rafes aozañ kement-mañ? Benoni 4 Du 2006 da 09:00 (UTC)

ya, ur mennozh mat e vefe (ha n'out ket kontant gant an doare ma vez kaset en-dro an traoù ganin? lâr ivez da soñj hag e klaskin gwellaat!). pezh 'zo n'oûn dare penaos e vez graet evit ober ur votadeg a seurt-se. ret e vo din goulenn digant fulup. d'am soñj emañ Paotr, ar merour all, oberiant gwezh ha gwezh all ivez c'hoazh. --Neal 4 Du 2006 da 10:33 (UTC)

  Nann, kudenn ebet gant da zoare da merañ, nemet n'eo ket mat kaout ken nebeut a merourien (13 zo da skouer war ar wiki galiseg). Tapet vijemp fall ma n'az pije ket ken amzer merañ, evel m'eo bet chalus-tre p'en deus paouezet Fulub da genlabourat gant ar wiki brezhoneg a daol trumm pa oa eñ an hini nemetañ a ouie ober traoù 'zo... A galon, Benoni 4 Du 2006 da 10:42 (UTC)
  Setu amañ al liamm evit displegaén penaos lakaat merourien nevez, dre m'a 'n eus "burokrat" ebet war ar wiki brezhoneg: [3]. Dit vije moarvat da aozañ an dilennadeg ha da goulenn war-lerc'h ar gwirioù evit ar re vo bet dilennet. A galon, Benoni 10 Du 2006 da 11:10 (UTC)
    Trugarez. C'hoant em boa gortoz d'an nebeutañ ma vefe bet achuet gant an tamm tabut hag a zo o ren er mare-mañ. Graet e vo war-dro afer ar verourion/merourezed nevez da c'houde. Un afer mallus a-walc'h an hini eo d'am soñj, dreist-holl peogwir on aet skuizh a-walc'h o rankout dougen hogozig peptra war ma choug. Gant daou verour oberiant n'eo ket trwalc'h.--Merour (N) 10 Du 2006 da 11:31 (UTC)

## [kemmañ] Patromoù

Salut Neal, diwall pa savez patromoù: ret eo lakaat ar rummadoù etre <noinclude> </noinclude>. Mod all e lak reuz er rummad "Patromoù"... A galon, Benoni 29 Du 2006 da 11:55 (UTC)

  ya, gwelet 'm eus. Trugarez.--Neal 29 Du 2006 da 11:56 (UTC)

## [kemmañ] Patromoù

ul labour ramzel - met ptra 'zo o vont a-dreuz ganta ar patromoù bremañ? sell ouzh da bajenn gaozeal-te ha klask "Hanterouriezh" da skouer (implijet en e raok ar patrom {{en}})--Neal 29 Du 2006 da 13:51 (UTC)

  N'ouzan ket petra zo kaoz. Met ar "Patrom:en" n'eus netra da welet gant an hanterouriezh... Ez personel n'em eus graet nemet lakaat noinclude, ha netra ouzhpenn...Benoni 29 Du 2006 da 23:05 (UTC)
    Setu, renket eo d'am soñj... Benoni 30 Du 2006 da 01:05 (UTC)

## [kemmañ] Porched ar gumuniezh

Moarvat 'zo bet gwellet ganit em oa kroget da adsevel penn-da-benn porched ar gumuniezh war ur pajenn brouilhed: amañ. Echu 'm eus sevel framm ar bajenn-se, ha ret eo bremañ he lakaat e brezhoneg. Daoust hag-eñ e c'hellfes sikour ac'hanon. Ur bajenn pouezus-tre eo d'am soñj evit ur wikipedia efedus. Ouzhpenn-se, gant al liammoù ruz e welimp kalz pajennoù diazez a chom deomp da sevel. Trugarez dit, Benoni 5 Kzu 2006 da 11:26 (UTC)

  Ma sikourfes da brezhonekaat e vije dreist. Moarvat 'z eus bet savet pajennoù sikour (hag all) dija, setu m'eo ret lakaat an titl resis. Traoù pouezus am eus d'ober bremañ evit ma labour setu ne vin ket o labourat war ar bajenn-se hiziv moarvat. NB: Traoù a zo da dabout ivez war ar pajennoù "Porched ar gumuniezh" ha "Skoazell". Kalon vat! Benoni 5 Kzu 2006 da 11:38 (UTC)
    kudenn ebet. me ivez ne chomin ket da straniñ gant al labour-mañ hiziv. da gentañ e kemmin al liammoù ruz gant pennadoù bet savet e brezhoneg dija mar vez anezhe ha neuze kregiñ da dreiñ ar pezh a van. Ul labour ramzel koa, met dav boulc'hañ gantañ.

--Merour (N) 5 Kzu 2006 da 12:31 (UTC)

## [kemmañ] Bev atav?

Gwelet a ran eo bet tomm da'z lêr er mareoù diwezhañ. Diouzh ma zu em boa ranket dilezel ar wiki, re a labour. Klask a rin distreiñ met n'hallin ket ken plantañ 'barzh e-giz a-raok. Ar striv-se am boa graet dreist-holl evit sikour sachañ ar wiki er-maez eus lagenn an tabutoù toull hag an doareoù-skrivañ. Bremañ emañ war an hent mat. Gallout a rez leuskel kemennoù din en-dro war ma fajenn implijer. Heuliañ a rin anezhi en-dro bremañ. Kalon dit ha gourc'hemennoù evit al labour kaset da benn ganit. Fulup 5 Kzu 2006 da 22:21 (UTC)

## [kemmañ] Evit pajenn ar c'heleier

- 5 a viz Kerzu : Minsk, Belarus; aet eo David Bronstein da Anaon; ur mestrc'hoarier echedoù soviedat e oa.

Marteze e vo moaien deoc'h embann an draig-mañ. Trugarez en a-raok. A galon. Klaod.

  n'on ket deuet a-benn da gemmañ ar c'heleir war ar bajenn degemer gwezh ebet. kas a rin da gemenn da vBenoni.

--Neal 7 Kzu 2006 da 09:32 (UTC) Benoni 7 Kzu 2006 da 09:38 (UTC)

## [kemmañ] Kemennoù

Na gomprenan ket re peseurt kemenn a fell dit lakaat, pa n'eo ket digor ar vot c'hoazh. Tu zo dit skrivañ da gemenadenn da unan amañ : Wikipedia:Kemennoù. A galon, Benoni 26 C'hwe 2007 da 10:18 (UTC)

Mat eo. Trugarez evit al liamm. Kemennet e vo ur wezh ma vo bet digoret da vat. Rezon 't eus evel-just. --Merour (Neal) (Kaozeal) 26 C'hwe 2007 da 10:40 (UTC)

## [kemmañ] Bianchi-Bihan war evezh

Lakaet 'zo bet ganin Bianchi-Bihan war evezh. Sellet amañ evit an abegoù. Lavarit din petra soñjit. Ouzhpennañ a ran: ne savan ket pennadoù war Gresia ha ne gemeran ket perzh er C'hendiviz reoliata war an anvioù divoutin gresianek. Ne ran nemet barn emzalc'h Bianchi-Bihan. A galon, Benoni 27 Kzu 2006 da 11:05 (UTC)

## [kemmañ] Implijerien faos

Kalz tud a c'hoari krouiñ ur c'hont war ar wikipedia brezhoneg just 'vit ober un dastumadeg kontoù, met hep kemer perzh gwech ebet: ne ouezont ket brezhoneg zoken. An hini diwezhañ : Implijer:Scooter. Daoust hag e vez dalc'het seurt kontoù faos? Pe daoust hag-eñ ne vije ket gwelloc'h o diverkañ?Benoni 3 C'hwe 2007 da 18:39 (UTC)

## [kemmañ] Benoni

Kavout a ran divergont komzoù ar paotr-se. Ha ma cheñchamantoù zo spammoù bremañ. Petra eo ar patromoù em bije plantet e degadoù a bajennoù ? MP

Respontet eo bet en un doare hollek dija amañ. --Neal 17 Kzu 2006 da 12:05 (UTC)

## [kemmañ] Wikipedia n'eo ket ur geriadur

Ha ma krogfemp a-dalek bremañ da gas ar pennadoù "geriadurel" davet ar wikeriadur? Marteze e vo dihunet evel-se ar raktres-se ouzhpenn-se. D'an nebeutañ e vo krouet un nebeut pajennoù...;-) Benoni 18 Kzu 2006 da 18:15 (UTC)

  Dispar! Biskoazh kaeroc'h soñj! Evit dihuniñ ar brezelioù, n'eus ket tu da gavout gwelloc'h. Nedeleg laouen ha peoc'h war an douar. Bianchi-Bihan 18 Kzu 2006 da 18:25 (UTC)
    Savet 'vez brezelioù a seurt se gant tud na doujont ket ouzh ar reolennoù ha n'eo ket gant ar re a glask o lakaat e pleustr. Betek-hen out-te an hini nemetañ o kaozeal diwar-benn brezelañ... A-du penn-da-benn gant ar c'hinnig a-hendall - bouteaet e vo ar raktres Wiki all hep "distrujañ" pennad ebet.

--Neal 18 Kzu 2006 da 20:02 (UTC)

## [kemmañ] Kudenn

Salud dit Neal Abaoe n'eus pell on emskrivet war wikipedia. Evit kregiñ, skrivet am eus ur pennad diwar-benn Niccolo Machiavelli, met me zo o paouez gwelet e oa bet skrivet unan dija met dindan an anv Niccolò Machiavelli. Ha skrivet am eus ma hini evit ar porched prederouriezh. Penaos ober evit mont e darempred gant an hini en eus skrivet ar pennad pe lakaat an daou bennad en ur memes hini. Trugarez vras dit

Gwendal

  Kemeret em eus danvez Niccolo Machiavelli da gendeuziñ gant Niccolò Machiavelli. Diskoulmet ar gudenn. Bernez Bernioù 25 Ebr 2007 da 13:56 (UTC)

    Trugarez--Neal (Kaozeal) 25 Ebr 2007 da 14:05 (UTC)

## [kemmañ] MP

Salut, Ur gemenadenn 'm eus laosket dit war da bajenn merour. Ur gudenn bras 'm eus gant MP. Kavout a ran hag e doare ober a zo ur seurt spam: krouiñ ur patrom a lakaat anezhañ war lerc'h war degadoù a bajennoù, ha bewech e lerc'h ma vo gwelet ar gwellañ: e laez ar bajenn!!! Hag ouzhpenn-se e teu da vezañ tagus diouzhtu pa vez klasket lammañ kuit e spammoù! Kavout a ran didereat seut emzalc'h... Petra soñjez? A galon, Benoni 17 Kzu 2006 da 09:37 (UTC)

## [kemmañ] Demokratelezh

[[4]] Votomp. MP 30 Kzu 2006 da 09:59 (UTC)

## [kemmañ] Votoù

Demat. Votoù a zo o vont en-dro amañ evit aotreañ botoù 'zo (YunBot ha TXiKibot), hag amañ diwar-benn ar peurunvan war wikipedia. Emichañs t'o tro reiñ da ali evit lakaat da vevañ an demokratelezh wikipedian ha kemer divizoù asantet gant ar muiañ niver. A galon, Benoni 27 Kzu 2006 da 23:34 (UTC)

## [kemmañ] vandalerezh

sell ouzh ar c'hemmoù diwezhañ --Kadwalan 18 Mae 2007 da 17:53 (UTC)

## [kemmañ] Rummadiñ

Demat! Gwellet 'm eus ez out kroget da rummadiñ en unander ivez. Krouet 't eus ur rummad Rummad:Strollad sonerezh Breizh pa oa dija ur rummad Rummad:Strolladoù sonerezh Breizh. Chalet hon o welet muioc'h-muiañ a dud oc'h ober kement-mañ. Un diviz a oa bet pell 'zo dija war ar rummadiñ evit lavar e vije savet ar rummadoù el liester er wikipedia brezhoneg (da lavaret eo "Strolladoù sonerezh" ha n'eo ket "Strollad sonerezh"; "C'hoarierien echedoù" ha n'eo ket "C'hoarier echedoù") er c'hontrol eus ar wikipedia galleg met hevel ar wikipedia e saosneg. Kalz poellekoc'h eo rummadiñ el liester evit doujañ da poell ar yezh. Dre ma na gavan ket ken ar bajenn diviz-se (e lec'h oa arguzenoù mat a berzh Fulub da skouer, met eus da berzh ivez ma 'm eus soñj mat: ne oa nemet Ch Rogel o vont a-enep) ez on e soñj sevel ur c'hendiviz reolata evit ma vije un hevelep reolenn evit tout ar wikipedia (ha gant ar spi e vo dibabet ober gant rummadoù el liester). Petra soñjez? A galon, Benoni 21 Gen 2007 da 19:33 (UTC)

a-du ghanit penn-da-benn. e gwirionez e oa bet implijet ar rummad-se dija kentoc'h evit bezañ bet krouet ganin - n'em boa nemet rummataet ar ruummad koulz lâret (hm, gwall sklaer n'eo ket,f eiz!). m'eanfiñ, ne uien ket e oaur rummad all kalz gwelloch. ret e vefe kas ar pennadoù er rummad faoz (implijet ganin ar wezh-mañ) d'ar rummad mat ha nueze nullañ ar rummad faoz, dre m'az eus ur rummad doubl anezhañ e c'heller e diverkañ raktakl hepmuiken. Ur wezh all, a-du ganit. kudenn ebet. ur fezi eus ma feurzh.. a-galon, ha trugarez da vezañ bet ken aketus.--Neal (Kaozeal) 21 Gen 2007 da 20:16 (UTC)

## [kemmañ] etrefas

- Penaos emañ kont gant ar bloaz nevez? Setu a-benn ar fin, echuet eo treiñ an etrefas ganin. Adveret em eus tost pep tra hag adtroet tout ar pezh ha oa bet kollet er bloaz paseet. A-benn ar fin, n'eus ket kalz yezhoù eo klok o etrefas! Kavet em eus un doare da labourat war-eeun gant un diorrour. Aesoc'h eo, met pebezh labour torr-penn ! En devezhioù a zeu e tlefe an traoù dont war wel. Klask a rin gwelet penaos gwellaat ar bloc'had skridaozañ bremañ. Fulup 24 Gen 2007 da 21:54 (UTC)

## [kemmañ] rummadiñ

Salut. Krog on da labourat war ar rummadiñ war ar wikipedia brezhoneg dre ma 'z eo un tammig an anarkiezh evit ar poent. Gwelet amañ: Wikipedia:Rummadiñ. Ur c'hinnig em eus graet ivez amañ war ar pennadoù savet ganit. Laouen vijen kaout da ali, ha da genlabour ma 't eus amzer. A galon, Benoni 26 Gen 2007 da 16:40 (UTC)

## [kemmañ] Bureviad

Ar blijadur 'm eus kemenn dit out bet dilennet da vureviad ar wikipedia brezhonek. Gourc'hemennoù! Leuskel a ran ac'hanout goulenn ar gwirioù war meta. Benoni 30 Ebr 2007 da 22:28 (UTC)

  Trugarez vras. Un enor an hini eo. Goulennet am eus ar gwrioù war ar Meta.--Neal (Kaozeal) 1 Mae 2007 da 08:11 (UTC)

## [kemmañ] Bureviad

Tefe ket c'hoant lakaat da anv evit dont da vezañ bureviad? Mat vije kaout ur bureviad war ar wiki breezhoneg d'am soñj.Benoni 13 Ebr 2007 da 20:58 (UTC)

  Kudenn ebet evidon. N'on ket sur avat e vefe implijerion/ezed zo a-du evit votiñ evidon... Ha te? N'ec'h eus ket c'hoant ivez?Neal (Kaozeal) 14 Ebr 2007 da 08:09 (UTC)
    Muioc'h a skiant-prenet 't eus egedon, ha moarvat tefe muioc'h a votoù egedon . Ma teues da vezañ bureviad, e lakain marteze ma nvv evit dont da vezañ checkuser, dre ma n'eus hini ebet war hon wikipedia kennebeut. Bon, krouiñ a ran ur bajenn vot evit kaout ur bureviad war hon wikipedia o kinnig da anv. Benoni 14 Ebr 2007 da 15:22 (UTC)
      A-raok sevel ur bajenn vot emaon o vont da sevel ur bajenn evit displegañ petra eo ur bureviad. Gw. amañ: Wikipedia:Burevidi. Tu zo dit sikour ac'hanon da dreiñ pa 't eus amzer.Benoni 14 Ebr 2007 da 15:46 (UTC)
        Setu, krouet 'm eus ur bajenn evidout en em ginnig da vezañ bureviad: Wikipedia:Burevidi/Neal. Mat vije dit en em ginnig berr-ha-berr dindan da anv a-raok na vije digoret ez ofisiel ar vot.Benoni 15 Ebr 2007 da 23:19 (UTC)

## [kemmañ] Kendiviz reolata war ar rummadiñ

Demat, ur c'hendiviz reolata war ar rummadiñ a zo bet digoret amañ. Ar pal a zo kendoniañ an doare da henvel rummadoù. Trugarez deoc'h da reiñ ho ali er bajenn kaozeadenn, a-raok na vije digoret ar vot. A galon, Benoni 15 C'hwe 2007 da 19:49 (UTC)

## [kemmañ] Bureviad meur

Evit implij da oustilhoù nevez evit ar wech gentañ, daoust hag-eñ e c'hellfes reiñ ar statud bot da Implijer:Robbot? Labourat a ra kalzig. Trugarez, Benoni 5 Mae 2007 da 22:19 (UTC)

Neal (Kaozeal) 6 Mae 2007 da 19:09 (UTC)

## [kemmañ] Botoù

Moarvat e c'hellfes reiñ ar banniel bot da : Implijer:Le Pied-bot ha Implijer:VolkovBot. Oberiant mat int ar mareoù-mañ, ar pezh a pounera pajenn ar C'hemmoù diwezhañ. Trugarez, Benoni 19 Mae 2007 da 23:42 (UTC)

## [kemmañ] Request for bot status (Breton wiki)

As the newly appointed burocrat for the Breton-langauge Wikipedia you can apply directly to me when requsting bot status. Thank you. Neal

  Hi, I have made a request here for my bot account User:Le Pied-bot. Cordialy, Le Pied-bot 17 Mae 2007 da 08:02 (UTC)

## [kemmañ] Username change please

User:Cool Cat -> User:White Cat --Cool Cat 24 Mae 2007 da 09:17 (UTC)

## [kemmañ] Lammit dreist ar reolennoù

Petra ober eus ar bajenn a-us savet gant da mignon B-B? Benoni (Kaozeadenn) 24 Mae 2007 da 10:27 (UTC)

  Da gentañ-penn e vefe ret kempenn ar pennad, rak e gwirionez n'eus tamm pennad ebet anezhañ, nemet un tamm skrid o klask lakaat da reizh e emdalc'h personel, anat d'an holl.
    Petra ober? Iskisat goulenn a-berzh ur merour: evel gant hollbennadoù wikipedia: gwellaat anezhañ.
    N'eo ket bet savet ganin: kavet em eus reolennoù wikipedia ha ne oant ket bet brezhonekaet c'hoazh. Kit da c'hout perak. }

Gwir eo e c'heller lammat dreist d'ar reolennoù, hogozik an holl met n'eo ket an holl anezhe gwitibunan, rak n'ahller ket, da skouer, implijout danvez gantañ gwirioù aozer. Evel m'emañ displeget er pennad kevatal da hemañ war ar Wikipedia e saozneg, p'am bez soñk mat, e c'heller lammat dreist d'ar reolennoù seul wezh ma santer e vir d'un implijer/ez bennak sevel penandoù en un doare reizh. Neuze n'hallfer ket lammat, da skouer, dreist da reolennoù envel o tennañ d'an doare ma rank bezañ savet titloù ar pennadoù (lakaomp ar c'hendivizoù bet kemeret diwar-benn an doare da dreuzskrivañ ha da vrezhonekaat an anvioù divoutin gresainek) rak n'eus ket anezhe ur skoilh evit sevel penandoù en un doare dereat. Diouzh un tu all n'hallfer ket lammat dreist d'ar reolennoù ma vefe plantet dre se freuz er gumuniezh, da skouer mont a-enep da reolennoù bet votet nevez 'zo etre an holl (pe are re bet kemeret ar boan da gemer perzh er votadeg).

Setu, evion-me e vefe trawalc'h kempenn ar pennad evit sklaeraat ne dalv ket kement ha "pep hini a c'hell ober diouzh e soñj". Ha fellout a ra dit ober war-dro pe kavout a rez gwelloc'h leuskel ac'hanon d'ober (en ur c'hoût ez eus mouezhiadegoù amañ bremañ ha n'am eus ket kalz a amzer)?

  N'am o ket amzer kennebeut (mouezhiadegoù zo amañ ivez ): pennadoù all emaon o treiñ, hag evel-just a labouran kalzig evit lakaat urzh er wikipedia-mañ keñver rummadoù, liammoù etrewiki, hag all. Benoni (Kaozeadenn) 24 Mae 2007 da 11:00 (UTC)

      'rez ket bil. lakaet am eus ur gemennadenn war ar bajenn mui un tamm displegadenn da heul war ar bajenn gaozeal stag outi. Amzer vo da labourat war ar pennad war-lerc'h. N'eus forzh penaos, daoust d'ar bennaenn-se, n'hall implijer/ez ebet klask plantañ ruz pe kunujenniñ implijerion/ezed all, lakaomp, war digarez o deus ar "gwir" da lammat dreist d'ar reolennoù. Ne gemm ket kalz a dra e gwirionez ar fed ma c'heller lammat dreist d'ar reolennoù peurvuiañ, rak n'haller ket lammat dreist dezhe e gwirionez nemet pa vez ezhomm bras hen ober.
      Merour (Neal) (Kaozeal) 24 Mae 2007 da 11:08 (UTC)

=

## [kemmañ] Implijer:BenoniBot

Demat! Tu vefe dit reiñ ar statud bot d'am bot marplij? Trugarez! Benoni (Kaozeadenn) 30 Mae 2007 da 15:33 (UTC)

## [kemmañ] Implijer:Bianchi-Bihan

Demat. Ranket em eus stankañ Bianchi-Bihan e pad an noz. Kroget e oa da gunujenniñ ac'hanon en davarn en un doare taer-tre: sellet amañ. Evel-just, dre ma 'z on me an hini taget ne dalv ar stankadenn-mañ nemet betek ma teuje ur merour all d'ober war-dro evit distankañ pe kadarnaat ar stankadenn (ur stankadenn 24h am eus lakaet evit ar mare). Ar wech gentañ eo din stankañ un implijer all... A galon, Benoni (Kaozeadenn) 4 Mez 2007 da 00:22 (UTC)

  Kudenn ebet. A-du on. --Neal (Kaozeal) 4 Mez 2007 da 05:26 (UTC)

## [kemmañ] Bot

Kerzh da welet amañ pa teus amzer: [5]. Trugarez, Benoni (Kaozeadenn) 6 Mez 2007 da 16:48 (UTC)

## [kemmañ] B-B adarre

Demat, ranket 'm eus stankañ e pad ur sizun Implijer:Kergidu hag Implijer:Bernez Bernioù, frioù faos da Implijer:Bianchi-Bihan. Kenderc'hel a rae da embann daoust bezañ bet stanket e pad ur sizun. Benoni (Kaozeadenn) 7 Mez 2007 da 12:01 (UTC)

  ober mat ac'h eus graet, difennet eo margodenniñ. Neal (Kaozeal) 7 Mez 2007 da 17:47 (UTC)
    Hag Implijer:Shelley Konk evit echuiñ ... Benoni (Kaozeadenn) 7 Mez 2007 da 17:54 (UTC)
      Hag Implijer:87.90.221.65!!!!! Ha krouet gantañ ur bajenn dimezell nann-holloueziadurel!!! Benoni (Kaozeadenn) 10 Mez 2007 da 21:22 (UTC)
        Ya, gwelet am boa. Gwelet 'vo evit ar pennad-se - ra ma vo astennet ha kemmet evit e lakaat da vezañ ur penand holloueziadurel pe a-hend-all e vo diverket goude bezañ bet embannet war ar penand-se n'eo ket ar wikipedia ur geriadur. --Neal (Kaozeal) 11 Mez 2007 da 05:03 (UTC)

## [kemmañ] Diezhomm

  N'em eus ket ezhomm eus an traoù-mañ war ma fajenn. Hag ober a rin gant ar gerioù a garin. labourat a rin war ar pennadoù a garin, pa zeuio c'hoant en-dro, pa baouezo ar bibien da aozañ autos de fe gant pennadoù zo.Bianchi-Bihan 11 Mez 2007 da 12:27 (UTC)

  Eus petra out o kaozeal? N'em eus ket lâret e neplec'h n'ahller ket ober gant an termen "prizoniad" geo? Souzeht an tamm ac'hanon nemetken gant ar fed ma rez gant ar (sic.) atav bewech ma implij un bennak an termen "stankañ" evit komz eus ar fed ma vez stanket kont un implijer/ez bennak dre ma ne blij ket dit implij an termen-se ha koulskoude ne lârez mann ebet pa vez graet "prizioniad" ac'hanout. N'on ket chalet na tamm ebet na gant an eil ger na gant egile. Chaletoc'h on, avat, gant ar fed ma c'hellfer klask implijout lieskontoù evit mont e-bioù d'ur stankadenn. Chalet on ivez o welet an niver bras a bennadoù chomet war da lerc'h damachu hag o leuskel kemendall a c'halleg war da lerc'h dre se. Trawalc'h - re wir mac'hat!--Neal (Kaozeal) 11 Mez 2007 da 09:57 (UTC)

        Hm, n'eo ket reizh, hervezout, lâret eo bet "stanket" un implijer (o kompren eo bet stanket e gont) met gallout a reer lâret eo "prizoniad" unan bennak m'eo bet serret e gont outañ (gant piv eo bet skrivet "Diskleriadur ar prizoniad"? Ha n'eo ket te ar wezh-se ivez? te an hini)! Hag e peseurt prizon out? Prizioniad politikel ac'hanout sur ha n'eo ket marteze. Mat e vefe skrivañ da Amnesty International diouzhtu evit sevel klemm a-enep da riezed spontus ar verourion gabalourion. Ur prizon isispisial e rank bezañ avat ma c'heller dont er-maez ken aes all anezhañ dindan un lesanv pe c'hoazh dianv penn-da-benn evit labourat kas da-benn oberoù war ar raktres-mañ. Enfin, spi am eus en deus talvezet dit ar sizhunvezh en toull, evel ma talvez da prizonidi bolitikel dre vras, evit deskiñ un tamm - da skouer deskiñ penaos eilañ skeudennoù war ar servijer evit gallout o implijout war-lerc'h er pennadoù savet ganit, implijout patromoù evit embann out labourat war ur pennad c'hoazh pe c'hoazh evit klask an holl pennadoù bet boulc'het ganit abaoe kemendall evit gallout o feurachuiñ (ha n'eo ket te an hini en doa skrivet en un tu bennak ne blije ket dezhañ gwelet kemendall a c'halleg hag a saozneg war ar raktres-mañ?). Ha dit da c'hoût - difennet eo implijout kontoù all evit klask reuz dre hañvalout bezañ implijerion/ezed disheñvel ha stanket e vo da ont diouzhtu ma krogez da vont war an hent-se, ha stanket an holl IPoù dianv implijet ganit da heul. oût mat a ran e kavez spontus-tre ar verourion war ar raktres-mañ (me da gentañ ha Benoni da heul), met goût mat a rez ivez e vije bet stanket da gontoù personel da vat ha da viken pell 'zo abalamour d'az emdalc'h (pe emzalc'h ma kavez gwell) war an holl wikipediaoù all. -- Merour (Neal) (Kaozeal) 10 Mez 2007 da 09:30 (UTC)
  Eus petra out o kaozeal? N'em eus ket lâret e neplec'h n'ahller ket ober gant an termen "prizoniad" geo? Souzeht an tamm ac'hanon nemetken gant ar fed ma rez gant ar (sic.) atav bewech ma implij un bennak an termen "stankañ" evit komz eus ar fed ma vez stanket kont un implijer/ez bennak dre ma ne blij ket dit implij an termen-se ha koulskoude ne lârez mann ebet pa vez graet "prizioniad" ac'hanout. N'on ket chalet na tamm ebet na gant an eil ger na gant egile. Chaletoc'h on, avat, gant ar fed ma c'hellfer klask implijout lieskontoù evit mont e-bioù d'ur stankadenn. Chalet on ivez o welet an niver bras a bennadoù chomet war da lerc'h damachu hag o leuskel kemendall a c'halleg war da lerc'h dre se. Trawalc'h - re wir mac'hat!--Neal (Kaozeal) 11 Mez 2007 da 09:57 (UTC)

## [kemmañ] Un nebeut daveoù

Un nebeut pajennoù a vije tu treiñ e brezhoneg, hag a tiskriv mat tre emzalc'h hon implijer muiañ karet: meta:Don't be a dick, en:Wikipedia:Do not disrupt Wikipedia to illustrate a point... Benoni (Kaozeadenn) 11 Mez 2007 da 23:36 (UTC)

  N'hallfes ket brezhonekaat ar roazhonekadenn a vije tu treiñ? Evit gwellat live yezh an holloueziadur. Trugarez. Bianchi-Bihan 13 Mez 2007 da 10:24 (UTC)
  Lakaat wikipedia e servij da ezhommoù personel (enep nep piv bennak a vije) zo diheñchañ an holloueziadur, dilezel an neptuegezh (dilezet gant lod abaoe ur pennad) ha labourat enep ar wikipedia brezhonek. Diaes "assume good faith" (troet eo?) da neuze. Bianchi-Bihan 13 Mez 2007 da 10:54 (UTC)
  Daveoù all da lakaat e brezhoneg:
  - Harcèlement moral, gant fr:Marie-France Hirigoyen
  - The no-asshole rule, ul levr gant en:Robert Sutton, nevez troet e galleg.

Bianchi-Bihan 14 Mez 2007 da 11:32 (UTC)

## [kemmañ] Mouezhiadeg

Trugarez da vezañ votet evidon. A galon --Kadwalan 15 Mez 2007 da 09:43 (UTC)

Adtapet diwar "http://br.wikipedia.org../../../n/e/a/Kaozeadenn_Implijer%7ENeal_Diell_7_5919.html"

##### Views

- Pajenn implijer
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask